
Grozījumi Veselības aprūpes finansēšanas likumā
Izdarīt Veselības aprūpes finansēšanas likumā (Latvijas Vēstnesis, 2017, 259. nr.; 2018, 249. nr.; 2019, 15., 123. nr.; 2020, 247. nr.; 2021, 239.A nr.; 2022, 247. nr.; 2024, 56. nr.) šādus grozījumus:
1. Izslēgt 1. panta otrās daļas 5. punktu.
2. Izslēgt 4. panta pirmās daļas 3. punktu.
3. 5. panta pirmajā daļā:
izslēgt 1. punktu;
papildināt ar 8. punktu šādā redakcijā:
"8) valsts apmaksātās medicīniskās palīdzības nodrošināšanai normatīvajos aktos noteiktajā apjomā un kārtībā."
4. 6. pantā:
izteikt otrās daļas 5. un 5.1 punktu šādā redakcijā:
· "5) personas, kuras slimo ar psihiskajām slimībām un saņem psihiatrisko ārstēšanu;
· 51) personas, kuras slimo ar alkohola, narkotisko, psihotropo vai toksisko vielu atkarību un saņem narkoloģisko ārstēšanu, kā arī personas, kurām ir patoloģiska tieksme uz azartspēlēm;";
izteikt otrās daļas 19. punktu šādā redakcijā:
"19) patvēruma meklētāji, skrīninga subjekti un ārzemnieki, uz kuriem attiecināma atgriešanas robežprocedūra.";
papildināt ceturto daļu pēc vārdiem "kopsummu par saņemtajiem veselības aprūpes pakalpojumiem" ar vārdiem "kārtējā gadā".
5. Izslēgt 8. un 9. pantu.
6. 10. pantā:
izteikt otro daļu šādā redakcijā:
"(2) Valsts obligātās veselības apdrošināšanas ietvaros personām ir tiesības saņemt neatliekamo medicīnisko palīdzību, primāros, sekundāros un terciāros veselības aprūpes pakalpojumus saskaņā ar normatīvajiem aktiem par veselības aprūpes organizēšanu, kā arī ambulatorajai ārstēšanai paredzētās zāles un medicīniskās ierīces saskaņā ar normatīvajiem aktiem par ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtību.";
papildināt ar ceturto daļu šādā redakcijā:
"(4) Šā likuma 11. pantā neminētām personām ir pieejami veselības aprūpes pakalpojumi, kas saistīti ar tādu slimību ārstniecību, kurām ir nozīmīga ietekme uz sabiedrības veselības rādītājiem vai kuras apdraud sabiedrības veselību (tai skaitā psihiskas slimības, tuberkuloze), kā arī šo slimību ambulatorajai ārstēšanai paredzētās zāles un medicīniskās ierīces saskaņā ar normatīvajiem aktiem par ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtību."
7. 11. pantā:
izteikt pirmo un otro daļu šādā redakcijā:
"(1) Tiesības saņemt veselības aprūpes pakalpojumus valsts obligātās veselības apdrošināšanas ietvaros ir personai, kura ir sociāli apdrošināta veselības apdrošināšanai saskaņā ar likumu "Par valsts sociālo apdrošināšanu".
(2) Tiesības saņemt veselības aprūpes pakalpojumus valsts obligātās veselības apdrošināšanas ietvaros ir personām, kuras nav sociāli apdrošinātas Latvijā vai citā Eiropas Savienības dalībvalstī, Eiropas Ekonomikas zonas valstī vai Šveices Konfederācijā saskaņā ar Eiropas Parlamenta un Padomes 2004. gada 29. aprīļa regulu (EK) Nr. 883/2004 par sociālās nodrošināšanas sistēmas koordinēšanu un kurām ir nepārtraukti deklarēta vai reģistrēta dzīvesvieta Latvijā ne vēlāk kā vienu mēnesi pirms veselības aprūpes pakalpojumu saņemšanas, ja šīs personas neatbilst šā panta pirmajā daļā minētajai grupai, bet pieder pie kādas no šādām personu grupām:
1) Latvijas pilsonis; 
2) Latvijas nepilsonis; 
3) ārzemnieks, kuram ir pastāvīgās uzturēšanās atļauja Latvijā;
4) bezvalstnieks, kuram Latvijā piešķirts bezvalstnieka statuss un uzturēšanās atļauja;
5) bēglis, kuram Latvijā piešķirts bēgļa statuss, vai persona, kurai Latvijā piešķirts alternatīvais statuss; 
6) Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis, kuram izsniegta Savienības pilsoņa personas apliecība ar izdarītu ierakstu "Savienības pilsoņa pastāvīgās uzturēšanās apliecība" vai reģistrācijas apliecība.";
papildināt trešās daļas 1. punktu pēc vārda "iestādē" ar vārdiem "kā arī personām, kurām noteikts medicīniska rakstura piespiedu līdzeklis";
izteikt trešās daļas 2., 3. un 4. punktu šādā redakcijā:
"2) šā panta pirmajā daļā minēto personu bērniem vecumā līdz 18 gadiem;
3) šā panta pirmajā daļā minēto personu laulātajiem vai partneriem, ar kuriem reģistrēta partnerība (turpmāk – partneris) un kuriem ir termiņuzturēšanās atļauja un deklarētā dzīvesvieta Latvijā, un kuri audzina bērnu vecumā līdz septiņiem gadiem vai vismaz trīs bērnus vecumā līdz 15 gadiem;
4) Latvijas pilsoņa, Latvijas nepilsoņa, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsoņa, kurš ir šā panta pirmās daļas subjekts, laulātajam vai partnerim, ja viņa deklarētā dzīvesvieta ir Latvijā;";
papildināt trešo daļu ar 5., 6., 7. un 8. punktu šādā redakcijā:
"5) personām, kurām piemērots īpaši aizsargājamas cietušās personas statuss kriminālprocesā. Ministru kabinets nosaka laikposmu, kurā minētās personas ir uzskatāmas par apdrošinātām personām;
6) jaundzimušajiem līdz sešu mēnešu vecumam;
7) Latvijas pilsoņiem, nepilsoņiem, ārzemniekiem, kuriem ir pastāvīgās uzturēšanās atļauja Latvijā, bezvalstniekiem, kuriem bezvalstnieka statuss piešķirts Latvijas Republikā, ja tiem ir piešķirta Latvijas valsts pensija vai valsts sociālā nodrošinājuma pabalsts (ja nav tiesību saņemt valsts pensiju), izdienas pensija vai speciālā valsts pensija un deklarētā dzīvesvieta ir citā Eiropas Savienības dalībvalstī, Eiropas Ekonomikas zonas valstī, Šveicē vai Apvienotajā Karalistē;
8) Latvijas pilsonis, Latvijas nepilsonis vai ārzemnieks, kuram ir pastāvīgās uzturēšanās atļauja Latvijā, ja tas iegūst augstāko izglītību pilna laika studiju programmā Eiropas Savienības dalībvalstī, Eiropas Ekonomikas zonas valstī, Šveices Konfederācijā vai Lielbritānijas un Ziemeļīrijas Apvienotajā Karalistē."
8. Papildināt ar 11.1 pantu šādā redakcijā:
"11.1 pants. Tiesības saņemt valsts apmaksātu medicīnisko palīdzību
(1) Tiesības saņemt valsts apmaksātu medicīnisko palīdzību normatīvajos aktos noteiktajā apjomā un kārtībā ir:
1) aizturētajam;
2) patvēruma meklētājam;
3) skrīninga subjektiem un ārzemniekiem, uz kuriem attiecināma atgriešanas robežprocedūra.
(2) Šā panta pirmās daļas 2. punktā noteiktajām personām ir tiesības tikt iekļautām veselības aprūpes pakalpojumu saņēmēju datubāzē."
9. Izslēgt 12. pantu.
10. 13. pantā:
aizstāt pirmajā daļā vārdus "iekļauta dienesta" ar vārdiem "iekļauta Nacionālā veselības dienesta (turpmāk – dienests)";
izslēgt ceturtās daļas 1. punktā vārdus un skaitli "pirmās daļas 1. punkta vai otrās vai trešās daļas";
izslēgt ceturtās daļas 2. punktu.
11. Papildināt 15. pantu ar piekto un sesto daļu šādā redakcijā:
"(5) Dienests pārzina, veido, uztur un aktualizē valsts informācijas sistēmu – veselības aprūpes pakalpojumu apmaksas norēķinu sistēmu "Vadības informācijas sistēma", lai varētu veikt norēķinus par veselības aprūpes pakalpojumiem. Ministru kabinets nosaka kārtību un termiņu, kādā institūcijas un ārstniecības iestādes sniedz un apstrādā datus veselības aprūpes pakalpojumu apmaksas norēķinu sistēmā "Vadības informācijas sistēma", kā arī datu glabāšanas termiņu.
(6) Regresa kārtībā atgūtos līdzekļus un ieņēmumus no starptautiskajiem norēķiniem par personu medicīnisko pakalpojumu izdevumu kompensāciju dienests izmanto veselības aprūpes pakalpojumu apmaksai."
12. Pārejas noteikumos:
aizstāt 5. punktā vārdus un skaitļus "un 2025. gadā" ar skaitļiem un vārdiem "2025. gadā un 2026. gada pirmajos sešos mēnešos";
papildināt ar 15., 16., 17. un 18. punktu šādā redakcijā:
"15. Ministru kabinets līdz 2026. gada 1. martam izdod šā likuma 15. panta piektajā daļā paredzētos noteikumus.
16. Informatīvā atsauce uz Eiropas Savienības direktīvu stājas spēkā 2026. gada 12. jūnijā.
17. Grozījumi 1. un 4. pantā, 5. panta pirmās daļas 1. punktā un 8., 9., 10., 11., 12., 13. un 15. pantā, kas nosaka tiesības uz vienoto valsts apmaksāto veselības aprūpes pakalpojumu apjomu, stājas spēkā 2026. gada 1. jūlijā.
18. Šā likuma 5. panta pirmās daļas 8. punkts, grozījumi 6. panta otrās daļas 19. punktā, kas atbrīvo no pacienta līdzmaksājuma skrīninga subjektus un ārzemniekus, uz kuriem attiecināma atgriešanas robežprocedūra, un 11.1 pants stājas spēkā 2026. gada 12. jūnijā. Šā likuma 11.1 panta pirmās daļas 1. un 2. punktu un otro daļu piemēro no 2026. gada 1. jūlija."
13. Papildināt likumu ar informatīvu atsauci uz Eiropas Savienības direktīvu šādā redakcijā:
"Informatīva atsauce uz Eiropas Savienības direktīvu
Likumā iekļautas tiesību normas, kas izriet no Eiropas Parlamenta un Padomes 2024. gada 14. maija direktīvas (ES) 2024/1346, ar ko nosaka standartus starptautiskās aizsardzības pieteikuma iesniedzēju uzņemšanai."
Likums stājas spēkā 2026. gada 1. janvārī.

